
Acatistul Sfinţilor părinţi loachim şi Ana 
(9 septembrie) 


Ya, AN PROLESȚIL PARIAȚI 


A ȘI A 


Sfinţii şi dumnezeieşti părinţi loachim şi Ana (9 septembrie): 


https://www.academia.edu/106385519/Sfin % C5% A3ii_% C59%9Fi_dumnezeie 9 C5%9Fti 
p%C4% 83rin 9% C5% A3i_loachim_% C59%9Fi_Ana_9_septembrie 

Materiale despre Sfinţii loachim şi Ana: 


https://findependent.academia.edu/emystea/Sfin % CS % A 3ii-loachim- f C599Fi-Ana 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Şi întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Și întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 
Insoţirii celei de Dumnezeu alese, dumnezeieştilor părinţi Ioachim şi Ana, ca celor 
ce aţi născut pe Maica vieţii noastre, binecuvântată de Dumnezeu Născătoarea şi 

pururea Fecioara Maria, cântări de laudă aducem vouă noi, rugătorii voştri; iar voi, 
ca cei ce aveţi îndrăzneală către Dumnezeu, păziţi-ne cu rugăciunile voastre de toa- 
te primejdiile pe noi, cei ce cântăm: Bucuraţi-vă, părinţi de trei ori fericiţi! 


Icosul 1 

Îngerul cel mai întâistătător din cer a fost trimis să spună vestirea de bucurie drep- 
tului Ioachim, zicând: „Ioachime, Ioachime, auzitu-s-a rugăciunea ta şi iată, fe- 
meia ta va naşte ţie o fiică de care cerul şi pământul se vor bucura”, lăudându-te 
pe tine şi zicând: 

Bucură-te, Ioachime, mângâierea lui Adam celui căzut; 

Bucură-te, mijlocitorul iertării celui greşit; 

Bucură-te, că rugăciunile tale au străbătut cerurile; 

Bucură-te, că darul cel mai presus de lume ai dobândit; 

Bucură-te, că de aceasta Anei grăbindu-te ai vestit; 

Bucură-te, că şi acesteia, de asemenea i s-au descoperit; 

Bucură-te, luminătorul cel cu raze veselitoare; 

Bucură-te, aducătorule de roadă mântuitoare; 

Bucură-te, că ai odrăslit din semințe împărătească; 

Bucură-te, că a1 mărit vrednicia arhierească; 

Bucură-te, cel ce ai întrecut cu darul pe Avraam; 

Bucură-te, cel prin care întristarea nerodirii s-a pierdut; 

Bucură-te, Ioachime, părinte prea fericite! 


Condacul al 2-lea 

Văzându-se dreptul loachim defăimat din pricina nerodirii, s-a depărtat în pustie, 
cu post şi cu lacrimi rugându-se lui Dumnezeu, de la care câştigând darul cel mai 
presus de lume, s-a bucurat cântând: Aliluia! 


Icosul al 2-lea 

Sfatul cel mai înainte de veci venind să se plinească, a fost trimis de la Dumnezeu, 
Arhanghelul cel mai întâistătător să vestească bucurie Sfintei şi dreptei Ana, zi- 
când: „Ana, Ana, S-a auzit rugăciunea ta şi iată, vei naşte pe Născătoarea de 
Dumnezeu Maria, prin care lumea se va mântui” lăudându-te pe tine şi zicând: 
Bucură-te, Ana, aşteptarea cea mult dorită de strămoaşa Eva; 

Bucură-te, lună care ai risipit negura întristării; 

Bucură-te, grădină de Dumnezeu sădită; 

Bucură-te, că ai odrăslit floarea cea neveştejită; 

Bucură-te, că de naşterea ta lumea s-a bucurat; 

Bucură-te, că prin tine stârpiciunea s-a dezlegat; 

Bucură-te, ceea ce ai hrănit pe hrănitoarea Vieţii; 

Bucură-te, mângâierea celor necăjiţi; 

Bucură-te, bogăția celor lipsiţi; 

Bucură-te, că prin tine s-a făcut începătura darului; 
Bucură-te, că prin naşterea ta s-a stins datoria păcatului; 
Bucură-te, Ana, maică prea lăudată! 


Condacul al 3-lea 

Văzându-se pe sine Sfânta şi dreapta Ana întru întristarea nenaşterii de prunci, 
plângând cu amar în grădina sa, se ruga lui Dumnezeu, zicând: „Doamne al Pute- 
rilor, cel ce ştii ocara nerodirii, dezleagă-mi stârpiciunea, că roada pântecelui 
meu în dar o aduc ţie”, lăudându-Te şi cântând: Aliluia! 


Icosul al 3-lea 

Alergat-a Ioachim în Ierusalim la Biserica Domnului, după ce i-a grăit lui Arhan- 
ghelul şi aflând pe soţia sa, i-a spus vestirea cea de bucurie şi au mulţumit îm- 
preună lui Dumnezeu pentru mila aceasta, pentru care şi noi îl lăudăm pe dânsul, 
zicând: 

Bucură-te, bătrânule de Dumnezeu iubit; 

Bucură-te, prea lăudate părinte al Maicii lui Dumnezeu; 

Bucură-te, sfeşnicul lui Dumnezeu cel în fapte bune îmbătrânit; 

Bucură-te, cel ce din coapsele tale ai îmbogățit lumea; 

Bucură-te, pomul psalmistului ale cărui frunze nu au căzut; 

Bucură-te, că întru tine s-a plinit proorocirea; 

Bucură-te, că tu pe toţi părinţii ai întrecut; 

Bucură-te, că te-ai învrednicit a fi părinte Maicii lui Dumnezeu; 

Bucură-te, rădăcina sadului celui dumnezeiesc; 

Bucură-te, că ai odrăslit din neamul împărătesc; 

Bucură-te, că ai bineplăcut lui Dumnezeu pe pământ; 

Bucură-te, că ai împodobit Ierusalimul cel de sus cu odrasla ta; 

Bucură-te, Ioachime, părinte prea fericite! 


Condacul al 4-lea 

Înţelegând bătrânul sfatul lui Dumnezeu pentru răscumpărarea neamului omenesc, 
intrând în biserică împreună cu soţia sa, cea de Dumnezeu înţelepțită şi închinân- 
du-se, a cântat lauda: Aliluia! 


Icosul al 4-lea 

Auzind rudeniile dumnezeieştilor părinți că a mărit Domnul mila Sa faţă de dânşii, 
au alergat lăudând într-un glas pe prea înţeleapta Ana, zicând: 

Bucură-te, ceea ce ai prefăcut în bucurie lacrimile Evei; 

Bucură-te, că întru naşterea ta îngerii dănţuiesc întru veselie; 
Bucură-te, corabia care porţi pe porumbiţa ce vesteşte încetarea potopului; 
Bucură-te, măslin plin de roadă în casa Domnului; 
Bucură-te, ceea ce porţi scaunul împăratului; 

Bucură-te, că prin naşterea ta se surpă împărăția iadului; 
Bucură-te, țarină bine roditoare; 

Bucură-te, holdă hrănitoare a săracilor; 

Bucură-te, podoaba şi lauda maicilor; 

Bucură-te, ajutătoarea şi mângâierea celor sterpe; 

Bucură-te, cămara Împărătesei îngerilor; 

Bucură-te, vistieria mângâierii celor păcătoşi; 

Bucură-te, Ana, maică prea lăudată! 


Condacul al 5-lea 

Steaua cea cu strălucire dumnezeiască răsărind din pântecele tău cel prea fericit, 
Ana de Dumnezeu iubită, vesteşte bucurie la toată lumea şi pe toţi îi îndeamnă a 
cânta cu un glas: Aliluia! 


Icosul al 5-lea 

Văzând Dumnezeu-Cuvântul zidirea Sa chinuită de tiranul diavol şi voind a-Şi 
pregăti pe pământ cămară însufleţită, pe tine, loachim te-a chemat la o vrednicie ca 
aceasta, ca din coapsele tale să răsară Mireasa cea prea curată; pentru aceasta grăim 
ție: 

Bucură-te, sadul creştinătăţii cel prea strălucit; 

Bucură-te, începătorul darului cel prea mărit; 

Bucură-te, că din sămânţa ta s-a lucrat cortul cel însufleţit; 

Bucură-te, că acesta mai desfătat decât cerurile s-a arătat; 

Bucură-te, meşter înţelept care ai întrecut pe Solomon; 

Bucură-te, că fiica ta s-a făcut Biserică a lui Dumnezeu; 

Bucură-te, rădăcina Pomului vieţi; 

Bucură-te, temelia turnului credinţei; 

Bucură-te, râu care ai adus pe mărgăritarul cel de mult preţ; 

Bucură-te, că pe acesta în Sfânta Sfintelor I-ai pus; 

Bucură-te, cel ce ai primit făgăduinţa prin Arhanghel; 

Bucură-te, că prin aceasta s-a plinit sfatul cel mai înainte de veci; 

Bucură-te, Ioachime, părinte prea fericite! 


Condacul al 6-lea 
După zilele acelea, încredinţându-se Ioachim că făgăduinţa cea dată lui prin Arhan- 
ghel s-a plinit, aducând jertfă şi arderi de tot, a fost binecuvântat de arhiereu, de 

preoţi, de leviţi şi de tot poporul că s-a învrednicit de un dar mare ca acesta şi 
împreună au cântat lui Dumnezeu: Aliluia! 


Icosul al 6-lea 

Apropiindu-se zorile mântuirii neamului omenesc, născut-ai, Sfântă şi prea feri- 
cită Ana, pe prunca cea făgăduită ție de la Dumnezeu, pe pururea Fecioara Maria; 
pentru aceasta te lăudăm: 

Bucură-te, ceea ce ai născut pe Împărăteasa cerului; 

Bucură-te, lâna cea prea curată din care s-a ţesut cortul împăratului; 

Bucură-te, mijlocitoarea iertării şi a darului; 

Bucură-te, steaua Nazaretului cea mult luminoasă; 

Bucură-te, podoaba Bisericii cea prea frumoasă; 

Bucură-te, lauda patriarhilor şi a drepţilor; 

Bucură-te, maica nădejdu creştinilor; 

Bucură-te, chivot purtător de tăbliţa darului; 

Bucură-te, cuibul porumbiţei Raiului; 

Bucură-te, stâlpul cel neclintit al Bisericii; 

Bucură-te, reazemul cel nemărginit al credincioşilor; 

Bucură-te, ceea ce ai născut pe cea făgăduită lumi; 

Bucură-te, Ana, maică prea lăudată! 


Condacul al 7-lea 

Vrând dumnezeiasca Ana să-şi plinească făgăduinţa, a adus pe prunca cea dăruită 
ei de Dumnezeu în Biserica Domnului şi în Sfânta Sfintelor a aşezat-o pe ea, ca 
ziua şi noaptea să cânte lui Dumnezeu: Aliluia! 


Icosul al 7-lea 

Arătat-a făptură nouă Stăpânul tuturor, din dreptul Ioachim răsărind pe înnoitoarea 
Evei şi mieluşeaua cea mai înainte vestită de prooroci; pentru aceea auzi de la noi 
aşa: 

Bucură-te, păstrătorul tainelor celor nespuse ale lui Dumnezeu; 

Bucură-te, plinitorul sfaturilor Lui celor nepătrunse; 

Bucură-te, lucrătorul cămării de mire celei prea curate; 

Bucură-te, părintele miresei celei cu totul neîntinate; 

Bucură-te, că fiica ta a născut pe Hristos Domnul; 

Bucură-te, că tu pentru aceasta de toată lumea eşti lăudat; 

Bucură-te, plinitorule al Legii; 

Bucură-te, începătorule al darului; 

Bucură-te, grabnic ajutător al celor neroditori; 

Bucură-te, călduros mijlocitor al păcătoşilor; 

Bucură-te, temelia cea neclintită a Bisericii; 
Bucură-te, pavăza cea nebiruită a credinţei; 
Bucură-te, Ioachime, părinte prea fericite! 


Condacul al 8-lea 

Văzând naşterea din făgăduință dăruită de Dumnezeu lui Ioachim şi Anei, să ne 
ridicăm mintea la cer şi să cântăm cu bucurie laudă Celui care a arătat cele prea 
slăvite, zicând: Aliluia! 


Icosul al 8-lea 

Cu totul după legile firii a fost naşterea ta, Ana prea lăudată; dar fiica ta, născând 
pe Dumnezeu-Cuvântul, a rămas fecioară; pentru aceasta te lăudăm pe tine, zicând: 
Bucură-te, ceea ce ai născut pe lauda fecioriei,; 

Bucură-te, că prin fuca ta s-a plătit datoria strămoaşei; 

Bucură-te, că ai purtat în braţele tale pe fiica Părintelui ceresc; 

Bucură-te, că printr-însa s-a făcut mântuirea neamului omenesc; 

Bucură-te, că din sânii tăi ai hrănit pe Împărăteasa făpturii; 

Bucură-te, ceea ce ai născut după făgăduinţă pe Maica luminu; 

Bucură-te, liman de scăpare a celor credincioşi; 

Bucură-te, grabnică tămăduire a celor neputincioşi; 

Bucură-te, lauda cea prea mărită a drepteredincioşilor; 

Bucură-te, podoabă prea strălucită a arhiereilor; 

Bucură-te, munte înalt care nu te ascunzi de la năzuinţa noastră; 

Bucură-te, acoperământul celor ce se roagă ţie cu credinţă; 

Bucură-te, Ana, maică prea lăudată! 


Condacul al 9-lea 

Nu pricepem de unde vom începe a-ţi aduce laudă, maică prea fericită sau cu ce 
cununi te vom încununa pe tine, care ai născut pe Împărăteasa cerului şi a pămân- 
tului; numai să lăudăm cu umilinţă pe Dumnezeul minunilor, cântând: Aliluia! 


Icosul al 9-lea 

Zicerile Sfinţilor prooroci cele din descoperire dumnezeiască văzându-le plinite şi 
stând lângă scaunul Dumnezeirii, prea fericite Ioachim, auzi-ne pe noi care grăim 
ție: 

Bucură-te, că te desfătezi cu heruvimii în lumina cea necuprinsă; 

Bucură-te, că vezi scaunul cel prea înalt dăruit fucei tale; 

Bucură-te, că dânsa a fost învrednicită a şedea de-a dreapta Fiului său; 

Bucură-te, locuitorul lerusalimului celui de sus; 

Bucură-te, cel ce nu ne uiţi pe noi, rudele tale cele de jos; 

Bucură-te, cel ce petreci cu Arhanghelii; 

Bucură-te, împreună vorbitorule cu apostolii; 

Bucură-te, veselia mucenicilor şi a cuvioşilor; 

Bucură-te, lauda patriarhilor şi a proorocilor; 

Bucură-te, luminătorul Legii şi al darului; 

Bucură-te, vestitorule de bucurie celor din ascunzătorile iadului; 
Bucură-te, cel prin care începe plinirea făgăduinţei de mântuire; 
Bucură-te, Ioachime, părinte prea fericite! 


Condacul al 10-lea 

Vrând să mântuiască lumea împodobitorul tuturor, în lume, căreia fusese făgăduit, 
a venit şi întrupându-Se din sângiuirile cele prea curate ale fiicei tale celei cu totul 
nevinovate, prea fericite loachime, ne-a răscumpărat pe noi din robia diavolului; 
pentru aceasta cântăm cu bucurie: Aliluia! 


Icosul al 10-lea 

Zid de apărare eşti credincioşilor şi turn de scăpare tuturor celor ce aleargă la tine, 
Ana, cea cu nume de împărăteasă; că prin mijlocirea ta se mântuiesc cei ce te laudă 
pe tine, zicând: 

Bucură-te, ceea ce în chip nemijlocit vezi frumuseţea Dumnezeirii; 

Bucură-te, ceea ce necontenit sădeşti pentru noi darul mântuirii; 

Bucură-te, că de naşterea ta s-au îngrozit puterile iadului; 

Bucură-te, că printr-însa s-au deschis nouă uşile Raiului; 

Bucură-te, că vezi întru veselie pe fiica ta cea prea binecuvântată; 

Bucură-te, că, născând-o pe ea, de toată lumea eşti prea lăudată; 

Bucură-te, ceea ce ai crescut pe viţa cea adevărată; 

Bucură-te, că aceasta a odrăslit pe Strugurele vieţii; 

Bucură-te, fântână de daruri izvorâtoare; 

Bucură-te, rază aducătoare de bucurie; 

Bucură-te, ceea ce ai născut căruţa cea purtătoare de fulger; 

Bucură-te, că ai purtat scaunul cel împodobit cu chipul Soarelui; 

Bucură-te, Ana, maică prea lăudată! 


Condacul al 11-lea 

Pereche prea frumoasă şi însoţire de Dumnezeu aleasă, Ioachim şi Ana, cei ce 
sunteți acum străluciți cu dumnezeiască lumină şi vă veseliţi cu îngerii şi îm- 
preună cu fiica voastră cea de Dumnezeu dăruită, aduceţi-vă aminte de noi cei de 
pe pământ, care cântăm: Aliluia! 


Icosul al 11-lea 

Sfeşnic purtător de lumină te are Biserica pe tine, dumnezeiescule părinte loa- 
chim, care îndreptezi spre cunoştinţa cea dumnezeiască pe toţi cei ce cu dor te lau- 
dă pe tine, zicând: 

Bucură-te, luminătorul celor ce sunt în întunericul necunoştinţei; 

Bucură-te, cârmuitorul cel bun al celor ce înoată în marea vieţii; 

Bucură-te, grabnicule ajutător al celor ce sunt în primejdu; 

Bucură-te, dulce mângâietor al celor întristaţi; 

Bucură-te, cel ce uşurezi necazurile vieţii celei grele de purtat; 

Bucură-te, ajutătorul cel prea înalt al mântuirui; 

Bucură-te, nădejdea neînfruntată a celor ce te cheamă pe tine; 

Bucură-te, îndemnătorul celor însoţiţi către fapte bune; 

Bucură-te, temelia însoţirii celei de Dumnezeu rânduite; 

Bucură-te, rădăcina mlădiţei celei neveştejite; 

Bucură-te, iertarea celor ce mult au greşit; 

Bucură-te, ridicarea strămoşilor; 

Bucură-te, Ioachime, părinte prea fericite! 


Condacul al 12-lea 

Podoabă de mare cuviinţă a câştigat Biserica prin pomenirea voastră, prea lău- 
daților părinţi; pentru aceea vă rugăm, pomeniţi-ne pe noi înaintea lui Dumnezeu şi 
din toate nevoile izbăviţi-ne pe noi, cei ce cu dragoste vă lăudăm pe voi, cântând 
lui Dumnezeu: Aliluia? 


Icosul al 12-lea 

Lăudând naşterea ta cu cântări de Dumnezeu insuflate, Ana, de trei ori fericită, slă- 
vim pe Cel ce cu un dar ca acesta te-a învrednicit pe tine şi cu dragoste grăim ţie: 
Bucură-te, ceea ce ai odrăslit pe viţa mlădiţei celei neveştejite; 

Bucură-te, că ai născut pe Maica Luminii celei de negrăit; 

Bucură-te, ceea ce mijloceşti nouă bunătăţile cereşti; 

Bucură-te, ceea ce eşti dăruitoare îmbelşugată şi de cele pământeşti; 

Bucură-te, lauda cea mult-strălucită a femeilor; 

Bucură-te, cununa cea neveştejită a maicilor; 

Bucură-te, născătoarea prea lăudată a Maicii lui Dumnezeu; 

Bucură-te, soţie bine plăcută lui Dumnezeu; 

Bucură-te, ascultătoare blândă a celor ce te cheamă pe tine; 

Bucură-te, cea care împlineşti cererile cele bune ale credincioşilor; 

Bucură-te, bogăţia săracilor şi a văduvelor; 

Bucură-te, ceea ce eşti vindecare a neputincioşilor şi a bolnavilor; 

Bucură-te, Ana, maică prea lăudată! 


Ar De Dr dr dr dr Dr dr d De Dr dr dr de de dr dr A de dr dr A A 


Xp XP XP IP 3 3 2 2 IP 3 3 E E 0 E IP 3 IE E IP e XX XX 


Ar De De de De Dr De e De De de De Dr Dr De De De De De de de e Ar A d 


XP PP 2 0 E E IE IP IP 3 e IE IE II E E E XX 


Condacul al 13-lea (de trei ori) 

O, prea fericită însoţire a dumnezeieştilor părinţi loachim şi Ana, cei ce staţi lângă 
scaunul Dumnezeirii, primind laudele acestea ale noastre, izbăviţi-ne cu rugăciu- 
nile voastre de chinurile cele veşnice şi de toată ispita, ca împreună cu voi să cân- 
tăm lui Dumnezeu: Aliluia! 


Apoi se zice iarăşi: 


Icosul 1 

Îngerul cel mai întâistătător din cer a fost trimis să spună vestirea de bucurie drep- 
tului Ioachim, zicând: „Ioachime, Ioachime, auzitu-s-a rugăciunea ta şi iată, fe- 
meia ta va naşte ţie o fiică de care cerul şi pământul se vor bucura”, lăudându-te 
pe tine şi zicând: 

Bucură-te, Ioachime, mângâierea lui Adam celui căzut; 

Bucură-te, mijlocitorul iertării celui greşit; 

Bucură-te, că rugăciunile tale au străbătut cerurile; 

Bucură-te, că darul cel mai presus de lume ai dobândit; 

Bucură-te, că de aceasta Anei grăbindu-te ai vestit, 

Bucură-te, că şi acesteia, de asemenea i s-au descoperit; 

Bucură-te, luminătorul cel cu raze veselitoare; 

Bucură-te, aducătorule de roadă mântuitoare; 

Bucură-te, că ai odrăslit din semințe împărătească; 

Bucură-te, că a1 mărit vrednicia arhierească; 

Bucură-te, cel ce ai întrecut cu darul pe Avraam; 

Bucură-te, cel prin care întristarea nerodirii s-a pierdut; 

Bucură-te, Ioachime, părinte prea fericite! 


Condacul 1 

Însoţirii celei de Dumnezeu alese, dumnezeieştilor părinţi loachim şi Ana, ca celor 
ce ați născut pe Maica Vieţii noastre, binecuvântată de Dumnezeu Născătoarea şi 
pururea Fecioara Maria, cântări de laudă aducem vouă noi, rugătorii voştri; iar voi, 
ca cei ce aveţi îndrăzneală către Dumnezeu, păziţi-ne cu rugăciunile voastre de toa- 
te primejdiile pe noi, cei ce cântăm: Bucuraţi-vă, părinţi de trei ori fericiţi! 


Apoi se zice această: 

Rugăciunea către Sfânta şi dreapta Ana, mama PreaSfintei de Dumnezeu 
Născătoarei şi pururea Fecioarei Maria 


O! Maică prea fericită: cine va putea spune darurile cu care te-a împodobit pe tine 
Bunul Dumnezeu? Sau ce laudă vrednică vom aduce noi ţie, ceea ce eşti Maica 
Împărătesei cerului şi a pământului? Căci în adevăr, de la căderea strămoşilor no- 
ştri din desfătarea Raiului, următorii lui, moştenind blestemul până la întruparea 
Cuvântului lui Dumnezeu, din curatele şi fecioreştile sfinţenii ale prea bine cu- 
vântatei fiicei tale, neamul omenesc niciodată nu a fost primit, cu atâta mângâiere 
şi încredințare de răscumpărarea din blestem, ca atunci când te-a văzut pe tine, 
aplecând pe Maica Izbăvitorului. 


O, prea fericită Maică, îngerii au lăudat naşterea ta; proorocii au săltat, văzând 
printr-însa împlinirea cuvintelor lor; strămoşii, împreună cu patriarhii, fiind întru 
închisorile cele întunecoase ale iadului, începură a primi aceste vestiri de bucurie. 


Proorocul şi marele arhiereu Zaharia le-a spus: Eu am primit în Sfânta Sfintelor pe 
Maria şi după doisprezece ani, am logodit-o cu dreptul Iosif, spre pază; care va să 
nască cu chip negrăit pe Cela ce va să prefacă lacrimile noastre întru bucurie. 


Sfânta Elisaveta a zis: Eu m-am închinat Mântuitorului, fiind EI încă în pântecele 
cel cu totul nevinovat al PreaSfintei Fecioare. 


Sfântul şi dreptul losif a zis: Eu, prin descoperirea dumnezeiască am primit întru 
logodire pe pururea Fecioara Maria, şi sunt martor nevinovăţiei ei, întru care a şi 

născut, fără ispită bărbătească şi rămânând fecioară, născând pe Hristos Domnul, în 
cetatea lui David. 


Sfântul şi dreptul Simion a zis: Eu am primit slobozire, din legăturile trupului de la 
însuşi Cel ce mi-a dat fiinţa, luându-l în braţele mele. 


Apoi, dumnezeiescul loan, Mergătorul înainte şi pecetea proorocilor: Eu am bo- 
tezat în râul Iordanului, pe Mielul lui Dumnezeu, cel ce ridică păcatul lumii; am 
văzut Duhul ca un porumbel, pogorându-se peste dânsul, şi-am auzit glasul Tată- 
lui, mărturisindu-i de sus: Tu eşti Fiul meu cel iubit, întru carele bine am voit. 


Şi nu târziu după aceasta strălucind fulgerul Dumnezeirii, în toate cămările iadului, 
s-a arătat Biruitorul morții zicând: Descoperiţi-vă. Şi ridicând împreună cu sine pe 
strămoşii, cu toți drepţii cei ce aşteptau acolo venirea lui, a zdrobit puterea dia- 
volului şi după aceea s-a suit, după prorocia lui David la înălţime stricând robia, le- 
a dat daruri oamenilor, adică nu numai apropiere slobodă către Bunul Dumnezeu, 
pentru a moşteni bunătățile cele veşnice, şi uşurare de necazurile vieţii acesteia, 
celor ce aleargă cu căldură către plăcuţi săi. 


Și unde dar vom căuta noi un izvor de daruri mai bogat decat la tine, prea lăudată, 
Ano? 


Pentru aceasta, noi smeriții şi păcătoşii, cu multă umilinţă, căzând înaintea ta, ne 
rugăm ţie: Ridică-ţi sfintele tale mâini, cu care ai îmbrăţişat pe Împărăteasa ce- 
rului şi a pământului, către Părintele îndurărilor şi Dumnezeul a toată mângâierea, 
ca trecând cu vederea mulţimea păcatelor noastre, să ne păzească pe noi, moş- 
tenirea sa: de foamete, de ciumă, de potop, de foc, de sabie, de venirea asupră-ne a 
altor neamuri şi de războiul cel dintre noi; iar mai vârtos tu maica prea fericită, prin 
darul cel dat ţie de la Dumnezeu potoleşte smintelile Bisericii, dăruieşte pace iubi- 
torilor de Hristos şi ocârmuitorilor ţării acesteia; grăieşte în inimile lor cele bune, 
pentru Sfintele lui Dumnezeu Biserici; vezi sărăcia noastră cea sufletească şi cea 
trupească şi ne îmbogăţeşte pe noi cu îndoite daruri. 


Caută cu ochi milostivi asupra norodului tău celui ce aleargă la tine cu credinţă, 
păzeşte pe cei ce te cheamă pe tine de moartea cea fără de veste, vindecă toate bo- 
Ile lor, goneşte de la dânşii pe toate duhurile cele făcătoare de rău, apără-i de vrăj- 
maşii văzuţi şi nevăzuţi, împacă neînțelegerile vieţii casnice, sprijineşte pe cei ne- 
putincioşi, luminează mintea celor căzuţi întru adâncul păcatelor, ca să se întoarcă 
la pocăință. Pe cei depărtaţi de la dreapta credinţă întoarce-i iarăşi la adevărata cre- 
dinţă şi în vremea ieşirii noastre din viaţa de aici, apără-ne pe noi de cei ce se 

silesc a vâna sufletele noastre; şi ne fă parte cu turma cea aleasă a tuturor celor ce 
din veac au bineplăcut lui Dumnezeu, cu care întru desfătarea cea fără de sfârşit, să 
lăudăm neîncetat pe: Tatăl, pe Fiul şi pe Sfântul Duh, Treimea cea de o fiinţă şi 
nedespărțită, fericind împreună cu tine pe fiica ta cea prea curată, de Dumnezeu 
Născătoarea şi pururea Fecioara Maria, în vecii vecilor, Amin. 

Vieţile Sfinţilor - Viaţa Sfinţilor, drepţilor şi dumnezeieştilor părinţi Ioachim 
şi Ana 


Sfântul şi dreptul Ioachim a fost din seminţia lui luda, trăgându-şi neamul din 
casa lui David împăratul în acest chip: din neamul lui Natan fiul lui David s-a 
născut Levi, iar Levi a născut pe Melhie şi pe Pamfir; Pamfir a născut pe Varpafir, 
iar Varpafir a născut pe Ioachim, tatăl Născătoarei de Dumnezeu. Acesta petrecea 
în Nazaretul Galileii, având soţie pe Ana din seminţia lui Levi, din neamul lui 
Aaron, fiica lui Mathan preotul care a preoţit în zilele Cleopatrei şi ale lui 
Casopar, împărații perşilor, mai înainte de împărăţia lui Irod, fiul lui Antipater. 


lar Mathan avea femeie pe Maria din seminţia lui luda din Betleem şi a născut cu 
dânsa trei fiice: pe Maria, pe Sovia şi pe Ana. 

— Deci, s-a măritat cea dintâi Maria, în Betleem şi a născut pe Salomeea. 

— S-a măritat şi Sovia, cea de-a doua, de asemenea în Betleem şi a născut pe 
Elisabeta, maica lui loan ÎnainteMergătorul. 

-— Iara treia, Sfânta Ana, maica Preasfintei Născătoarei de Dumnezeu, a fost 
precum am zis, soția lui loachim în pământul Galileei, din cetatea Nazaret. 


Această însoţire de neam mare, Ioachim şi Ana, viețuind după lege, drepți au 
fost înaintea lui Dumnezeu; iar fiind îndestulaţi cu bogăţia cea materialnică, 
mai presus de toate aveau pe cea duhovnicească. Şi aşa, cu toate bunătăţile se 
înfrumuseţau ei, umblând în toate poruncile Domnului fără de prihană. lar la tot 
praznicul deosebeau din averile lor două părți, din care o parte o dădeau lui 
Dumnezeu la bisericeştile trebuinţe, iar cealaltă parte la săraci. Şi atât au plăcut lui 
Dumnezeu, încât i-a învrednicit pe ei să fie născători Fecioarei celei fără de 
prihană, pe care mai înainte a ales-o Lui spre maică. 


Din aceasta este cunoscută viaţa lor cea sfântă, plăcută lui Dumnezeu şi cinstită, că 
li s-a dat lor fucă cea mai Sfântă decât toți sfinţii şi decât heruvimiu mai cinstită, 
care mai mult decât toți a plăcut lui Dumnezeu. Că nu era în acea vreme pe 
pământ, între oameni, mai bine primiţi lui Dumnezeu decât aceşti doi, Ioachim şi 
Ana, pentru viaţa lor cea neprihănită. Astfel că un dar ca acesta nu li S-ar fi 
dăruit lor dacă nu ar fi prisosit dreptatea şi sfinţenia lor mai mult decât a altora. 
Ci, precum singur Domnul avea să se întrupeze din Preasfânta, Preacurata 
Maică, aşa se cădea ca şi Maica Domnului să se nască din părinţi Sfinţi şi curaţi. 
Căci, precum şi împărații îşi fac porfirele lor, nu din postav simplu, ci din pânzeturi 
țesute cu aur, aşa şi Împăratul ceresc a voit să aibă pe Maica Sa cea Preacurată, 
întru al cărei trup ca într-o porfiră împărătească avea să se îmbrace, nu din 
neînfrânate însoţiri, ca din nişte postav prost, ci din părinţi curaţi şi sfinţi, ca dintr- 
O țesătură de aur. 


Maica Domnului de demult a fost preînchipuită prin sfântul cort, despre care a 
poruncit Dumnezeu lui Moise să-l facă din postav mohorât, roşu şi din vison, 
întrucât cortul a simbolizat pe Fecioara Mana în care, sălăşluindu-se Dumnezeu, 
după cum este scris, avea să petreacă cu oamenii. “Iată cortul lui Dumnezeu este 
cu oamenii şi El va locui cu dânşii” (Apoc. 21, 3). Deci, materialul mohorât şi 
roşu, precum şi visonul din care s-a alcătuit cortul închipuiau pe mama Maicii lui 
Dumnezeu, care din curăţie şi din înfrânare s-a născut. 


Dumnezeiasca voinţă, mai întâi, a ţinut multă vreme însoţirea acestor Sfinți fără de 
fii, ca prin zămislirea şi naşterea unei fecioare ca aceasta să se arate şi puterea 
darului lui Dumnezeu şi cinstea celei născute şi vrednicia părinţilor ei. Pentru că a 

face să nască pântecele cel neroditor şi sterp, aceasta este puterea darului 
dumnezeiesc, fiindcă aici nu firea, ci Dumnezeu Cel ce biruieşte firea dezleagă 
legăturile nerodirii. A se naşte din cei neroditori şi străini, aceasta este cinstea celei 
născute, care a ieşit nu din părinți care s-ar fi sârguit la fapte trupeşti, ci din cei 
înfrânaţi, fiind ei la bătrâneţe; pentru că petrecuseră în însoţire, neavând fii, 
cincizeci de ani. 


Se arată şi aici vrednicia părinţilor Maicii Domnului, că după lunga lor nerodire 
au născut pe bucuria a toată lumea. În acest lucru Sfinţii Ioachim şi Ana s-au 
asemănat Sfântului Patriarh Avraam şi soției lui, cinstitei Sara, care la bătrâneţe 
a născut pe Isaac, după făgăduinţă. lar noi zicem că mai mult decât Avraam este 
aici, că pe cât este mai mare Fecioara Maria decât Isaac, pe atât mai mare este 
vrednicia lui loachim şi a Anei, decât a lui Avraam şi a Sarei. Dar la această 
vrednicie nu au ajuns până ce nu au rugat pe Dumnezeu în amărăciunea sufletului 
lor şi în mâhnirea inimii, cu mult post şi cu rugăciuni. Că înainte merge mâhnirea 
şi apoi vine bucuria. Şi înainte mergătoare a cinstei este necinstea şi povăţuitoare 
spre câştigarea celor bune este cererea, rugăciunea cu lacrimi către Dumnezeu. 


Când se mâhneau ei mult şi se tânguiau pentru nerodirea lor, a adus Ioachim daruri 
Domnului Dumnezeu în biserica Ierusalimului la un praznic mare, în care toți fiii 
lui Israel aduceau darurile lor lui Dumnezeu. Iar Isahar, arhiereu fiind atunci, n-a 
voit să primească darurile lui Ioachim şi l-a defăimat când le-a adus, ocărându-l 
pentru nerodire: "Nu se cade a primi din mâinile tale daruri, că eşti fără de fii, 
neavând dumnezeiasca binecuvântare, pentru oarecare tăinuite păcate ale tale”. 


Asemenea şi un oarecare evreu, din seminţia lui Ruvim, aducând darurile sale cu 
ceilalți oameni, a ocărât pe Ioachim, zicându-i: "De ce apuci înaintea mea, 
aducând darul lui Dumnezeu? Nu ştii că eşti nevrednic să aduci cu noi daruri, de 
vreme ce nu ai lăsat seminţie în Israel?" 


Acestea auzindu-le Ioachim s-a mâhnit şi s-a dus de la biserica Domnului foarte 
întristat, ruşinat şi defăimat şi i s-a întors lui praznicul acela în plângere şi 
bucuria praznicului aceluia în tânguire. Și nu s-a întors atunci la casa lui, de 
mâhnirea cea mare, ci s-a dus în pustie, la păstorii turmelor sale şi acolo a plâns 
pentru două lucruri: pentru nerodire şi pentru defăimare şi ocară. Apoi, 
aducându-şi aminte de Sfântul Avraam strămoșul, căruia i-a dat Dumnezeu fii după 
ce îmbătrânise, a început a se ruga Domnului cu dinadinsul, ca şi el de aceeaşi 
binecuvântare să se învrednicească, ca auzit şi miluit să fie, ca să se ridice ocara lui 
dintre oameni şi să se dea rod însoțirei lui la bătrâneţe, precum oarecând lui 

Avraam, ca să poată a se numi tată de fii, iar nu ca un neroditor şi lepădat de 
Dumnezeu să rabde de la oameni ocară. Şi a adăugat la rugăciune post, patruzeci 
de zile, nevrând să guste pâine. 


Asemenea şi Ana, femeia lui, în casă şezând şi înştiinţându-se că arhiereul nu a 
vrut să primească darurile lor, ocărându-i pentru nerodire şi că bărbatul ei, de 
mâhnire, lăsând-o pe ea, s-a dus în pustie, plângea cu nemângâiate lacrimi. 


ŞI se tânguia cu amar în toate zilele acelea. Iar 
o slujnică a ei, anume ludit, o mângâia pe ea, dar nimic n-a sporit, pentru că cine 
putea să o consoleze pe dânsa?! 


Odată, tânguindu-se, a intrat în livada sa şi şezând sub un copac de dafin, a 
suspinat din adâncul inimii. Și ridicându-şi cu lacrimi ochii săi spre cer, a văzut în 
copac un cuib de pasăre având pui mici. Şi de acolo, luând pricină de mai mare 
durere a inimii, a început a striga: 

Unele ca acestea cu plângere şi cu tânguire grăindu-le, iată îngerul Domnului i 
S-a arătat ei, zicându-i: "Ano, Ano, S-a auzit rugăciunea ta şi suspinurile tale au 
străbătut norii, iar lacrimile tale au ajuns înaintea lui Dumnezeu şi iată, vei 
zămisli şi vei naşte pe fiica cea prea binecuvântată, pentru care se vor 
binecuvânta toate seminţiile pământului. Printr-însa se va da mântuire la toată 
lumea şi se va chema numele ei Maria". 


Deci, auzind aceste cuvinte îngereşti, Ana s-a închinat lui Dumnezeu şi a zis: 


Apoi, umplându-se de negrăită bucurie, Sfânta Ana a alergat la Ierusalim cu 
sârguinţă, ca acolo mulţumita şi rugăciunile sale să le dea lui Dumnezeu, pentru 
cercetarea Lui cea milostivă. 

În acelaşi ceas, acelaşi înger s-a arătat lui Ioachim în pustie, zicându-i: 
“Ioachime, Ioachime, a auzit Dumnezeu rugăciunea ta şi a voit să-ţi dea ţie 
darul Său că, iată, femeia ta, Ana, va zămisli şi va naşte ţie o fiică, a cărei 
odrăslire pe pământ la toată lumea va fi bucurie! Şi acesta să-ţi fie ţie semnul 
adevăratei mele bune vestiri: să mergi în Ierusalim la biserica Domnului şi acolo 
vei afla, la porţile cele de aur, pe soţia ta Ana, căreia aceeaşi bucurie i s-a 
vestit”. 


Deci, se mira loachim de această bună vestire îngerească şi prea mărea, mulţumind 
lui Dumnezeu cu inima şi cu gura de o milostivire ca aceasta a Lui. Apoi a alergat 
degrabă, bucurându-se şi veselindu-se, la biserica Domnului şi precum i-a zis 
îngerul, a aflat pe Ana la porţile cele de aur rugându-se lui Dumnezeu, căreia i-a 
spus de buna vestire îngerească. Asemenea şi ea i-a spus lui că a văzut şi a auzit de 
la înger spunându-i pentru zămislire. Deci, proslăviră pe Dumnezeu Cel ce a făcut 
cu dânşii o milă ca aceea, Căruia, închinându-l-se în Sfânta biserică, s-au întors la 
casa lor. Și a zămislit Sfânta Ana în ziua a noua a lunii lui decembrie, iar în 
Septembrie, la opt zile, a născut pe fiica cea preacurată şi binecuvântată 
Fecioara Maria, pe începătoarea şi mijlocitoarea mântuirii noastre, de a cărei 
naştere cerul şi pământul s-au bucurat. 


Și a adus Ioachim lui Dumnezeu daruri mari, jertfe şi arderi de tot şi s-a 
binecuvântat de arhiereu, de preoţi, de leviţi şi de tot poporul că s-a învrednicit de 

binecuvântarea lui Dumnezeu. Deci a făcut loachim ospăț mare în casa sa şi toţi se 
veseleau, lăudând pe Dumnezeu. 


PRR EI 
TPOOTONNEPINA i AT HC 


Mary's first steps 

Apoi, crescând Fecioara Maria, o păzeau părinţii ei ca lumina ochilor, ştiind 
din descoperire dumnezeiască că va să fie lumină a toată lumea şi înnoire a firii 
omeneşti. Deci o creşteau pe ea precum se cădea aceleia care avea să fie mamă a 
Mântuitorului nostru, nu numai iubind-o pe ea ca pe o fiică dorită de mulţi ani, 
ci şi cinstind-o ca pe o stăpână a lor, pentru că-şi aduceau aminte de îngereştile 
cuvinte cele zise pentru ea şi înainte vedeau în duh cele ce erau să fie întru 
dânsa. 


Pentru că Fecioara, fiind plină de harul lui Dumnezeu, de acelaşi har şi pe părinţii 
săi în taină îi îmbogăţea, nu într-alt chip, ci precum soarele cu razele sale 
luminează stelele cerului, împărțindu-le lor lumina sa. Aşa Maria cea aleasă, ca un 
soare strălucea pe Ioachim şi pe Ana cu razele darului celui dat ei, încât erau plini 
de duhul lui Dumnezeu şi cu dinadinsul credeau împlinirea cuvintelor îngereşti. 


Apoi, când era de trei ani, prin dumnezeiască poruncă au dus-o pe ea cu slavă în 
biserica Domnului, petrecând-o cu făclii şi au dat-o pe ea lui Dumnezeu ca dar 
precum se făgăduiseră. lar după ducerea ei, trecând câţiva ani, Sfântul Ioachim 

a trecut din aceste de aici, având vârsta de optzeci de ani, iar Sfânta Ana, fiind 
văduvă, a lăsat Nazaretul şi a mers la Ierusalim şi acolo petrecea aproape de 
fiica sa cea prea sfântă, rugându-se în biserica lui Dumnezeu. Petrecând în 
Ierusalim doi ani, s-a odihnit în Domnul, având şaptezeci şi nouă de ani. 


Deci, o, cât de binecuvântaţi sunteţi, Sfinţilor părinţi Ioachim şi Ana, pentru cea 
prea binecuvântată fiică a voastră! Încă îndoit sunteţi binecuvântaţi pentru 
Domnul nostru lisus Hristos, în Care s-au binecuvântat toate neamurile şi toate 
seminţiile pământului. Cu drept cuvânt v-au numit pe voi Sfânta Biserică părinţi 
qi lui Dumnezeu. Pentru că pe Cel ce S-a născut din fiica voastră cea prea 
sfântă, Dumnezeu ÎI cunoaştem, Căruia acum, în cea cerească înainte stare 
aproape fiind, rugaţi-vă ca şi noi Să nu fim depărtaţi de bucuria voastră care 
petrece în veci. Amin. 


XR 


Unu zic cum că Mathan, tatăl Sfintei Ana şi moşul după mamă al Preasfintei 
Născătoarei de Dumnezeu, ar fi născut pe Iacov, tatăl lui Iosif teslarul. Dar aceasta 
este o greşeală, care mi se pare a fi ieşit de acolo că la evanghelistul Matei, în cap. 
I, se pomeneşte Mathan, tatăl lui Iacov, aşa: Eleazar a născut pe Mathan, iar 
Mathan a născut pe lacov, iar lacov a născut pe Iosif, bărbatul Mariei. Oarecare 
socotind că acelaşi Mathan este tatăl lui Iacov şi tatăl celor trei fiice - Maria, Sovia 
şi Ana, au scris că nu Mathan au născut pe Iacov şi pe cele trei fiice; ci altul este 
acesta şi altul acela. Pentru că acesta a fost din seminţia lui Levi, din fiii lui Aaron, 
preot, iar altul cel de la Evanghelie. Acela era din seminţia lui luda, din casa lui 
David împăratul, al douăzeci şi treilea de la neamul lui David şi al lui Solomon, pe 
care Sfântul Epifanie, în cuvântul la naşterea Preasfintei Născătoarei de Dumnezeu 
şi Sfântul loan Damaschin în cartea 4, cea pentru credinţă, în cap. 15, scriu aşa: 
"Din seminţia lui Solomon, fiul lui David, s-a născut Mathan. Acesta a născut pe 
Iacov, tatăl lui Iosif şi a murit şi a luat Melhi pe femeia lui, pe mama lui Iacov, din 
seminţia lui Natan, fiul lui David, fiul lui Levi, fratele lui Pamfir, care a fost tată 
lui Varpafir şi moş lui Ioachim, iar strămoş era Preasfintei Născătoarei de 
Dumnezeu. Şi a născut Melhi, din mama lui Iacov pe Ili şi era Iacov din sămânţa 
lui Solomon, iar Ili era din sămânţa lui Natan. Deci, şi-a luat femeie şi a murit fără 
de fii. lar după dânsul Iacov, care era fratele lui de o mamă, dar nu de un tată, i-a 
luat pe femeia lui, deoarece legea poruncea: De va muri cineva neavând fii, să ia 
fratele lui pe femeia lui şi să ridice sămânţa fratelui său. Deci, după acea lege, a 
luat Iacov pe femeia fratelui său şi a născut pe Iosif teslarul, logodnicul Preasfintei 
Născătoarei de Dumnezeu şi era Iosif fiul amândorura; al lui Iacov după fire, iar al 
lui Ili după lege. 

Pentru aceasta, Sfântul evanghelist Luca, scriind de neamul lui Hristos, a pus lui 
Iosif pe Ili tată, grăind pentru Hristos: Fiind precum se părea, fiu al lui losif, al lui 
Ili, al lui Mathan. Pe Il îl pune în locul lui Iacov. Iar cum că Mathan, preotul, cel 
ce a născut trei fuce, nu acela era pe care Evanghelistul în neamul lui Hristos îl 
pomeneşte, din aceasta se arată cu dinadinsul. 


Sfântul evanghelist Luca scrie pentru Zaharia, tatăl Înaintemergătorului Ioan, așa: 
A fost în zilele lui Irod, împăratul Iudeii, un preot, anume Zaharia şi femeia lui din 
fiicele lui Aaron, numele ei Elisabeta. Iar pe Elisabeta a născut-o Sovia, fiica lui 
Mathan preotul şi era Mathan moş Elisabetei după mamă. Deci, de ar fi fost 
Mathan unul şi acelaşi cel din cartea neamului lui Hristos, apoi n-ar fi zis 
evanghelistul, "femeia lui din fiicele lui Aaron", ci cu adevărat ar fi zis, femesa lui 
din fiicele lui David, de vreme ce Mathan cel din cartea naşterii era pus nu din casa 
lui Aaron, ci din a lui David, din sămânţa lui Solomon. Dar de vreme ce acest 
Mathan preotul, altul era de cel din cartea naşterii, nu din David, ci din Aaron 
trăgându-şi seminția sa, pentru aceea evanghelistul Luca, de nepoata lui, de Sfânta 
Elisabeta, femeia lui Zaharia a scris: "Femeia lui era din fiicele lui Aaron!" 


De aici se dovedeşte că altul este Mathan cel din cartea naşterii, care a născut pe 
Iacov tatăl lui Iosif şi altul este Mathan acesta preotul Domnului, care a născut cele 
trei fiice: pe Maria, pe Sovia şi pe Ana, maica Preasfintei Născătoarei de 
Dumnezeu. 


Aceasta se înştiințează şi de Sfântul mucenic Ipolit, pe care Nichifor Calist în 
cartea 2, cap. 3, îl aduce mărturie. Acela, scriind de neamul Preasfintei Născătoarei 
de Dumnezeu, pomeneşte pe Mathan preotul, moşul după mamă al Preasfintei 
Născătoarei de Dumnezeu, că a născut trei fuce. lar nu pomeneşte că acel preot ar 
fi născut pe lacov, tatăl lui Iosif, ci numai fucele, iar fiu nici unul. Şi încă să mai 
ştim şi aceasta, că seminţia lui luda şi casa lui David nu erau preoţi, ci numai 
seminţia lui Levi şi casa lui Aaron. 


Arătat este deci că altul era tatăl lui Iacov şi altul, tatăl celor trei fiice. 


Nu fără trebuință mi se pare să ştim şi aceasta că în aşezământul cel vechi a 
poruncit Dumnezeu să nu-şi ia lor femei din altă seminţie, nici femeile să nu se 
mărite în altă seminţe, ci fiecare în moştenirea sa să se însoare. Drept aceea aici se 
va mira cineva, de ce Mathan preotul şi-a luat femeie din altă seminţie, din 
seminția ludei? Asemenea şi Sfântul Ioachim, fiind din casa lui David, a luat pe 
Sfânta Ana din fiicele lui Aaron. Oare n-a greşit, călcând porunca Domnului? N-a 
greşit! Că deşi altor seminţii ale lui Israel le-a fost poruncit ca fiecare în al său 

neam să se însoare şi să se mărite, însă, precum Sfântul Epifanie mărturiseşte, nu 
era oprită seminţia ludei ca să se unească cu a lui Levi; casa cea împărătească să fie 
rudenie cu casa cea preoțească, la care lucru începător a fost cel mai dintâi arhiereu 
Aaron, care a luat pe Elisabeta, fiica lui Aminadav, sora lui Naason, care atunci era 
domn în ludeea. Asemenea şi lodae, arhiereul cel ce a luat pe losavet, fiica lui 
Ioram, împăratul Iudeii, sora lui Ohozie. 


Aceasta s-a făcut cu rânduiala lui Dumnezeu, ca Preacurata Fecioară să fie fiică şi 
împărătească şi arhierească, fiindcă avea să nască pe Hristos, împăratul şi 


arhiereul. 


(Sfântul Epifanie şi Sfântul loan Damaschin, Cartea 4, pentru credinţă, cap. 15) 

